Seimo Užsienio reikalų komitetas pritarė Kroatijos stojimo sutarties į Europos Sąjungą ratifikavimui

2012 m. balandžio 18 d. vykusiame Seimo Užsienio reikalų komiteto posėdyje Komiteto nariai bendru sutarimu pritarė Kroatijos Respublikos stojimo į Europos Sąjungą sutarties ratifikavimui.

Komiteto nariai taip pat apsvarstė ir pritarė Lietuvos Respublikos įstatymų projektų paketui, patikslinančiam Lietuvos dalyvavimo tarptautinėse operacijose, pratybose ir kituose karinio bendradarbiavimo renginiuose reglamentavimą. Buvo pritarta šių įstatymų –,,Lietuvos Respublikos Tarptautinių operacijų, pratybų ir kitų karinio bendradarbiavimo renginių įstatymo 5 ir 6 straipsnių pakeitimo ir papildymo“, ,,Lietuvos Respublikos Valstybės gynimo tarybos įstatymo 4 ir 5 straipsnio pakeitimo ir papildymo“, ,,Lietuvos Respublikos Seimo Statuto dėl Seimo statuto „Dėl Seimo statuto 29 straipsnio pakeitimo irSeimo statuto papildymo dvidešimt septintuoju2 skirsniu“– projektams.

Posėdžio metu Komiteto nariai apsvarstė įstatymo „Dėl 2011 m. kovo 25 d. Europos Vadovų Tarybos sprendimo 2011/199/ES, kuriuo iš dalies keičiamas Sutarties dėl Europos Sąjungos veikimo 136 straipsnis, kiek tai susiję su stabilumo mechanizmu, taikytinu valstybėms narėms, kurių valiuta yra euras, ratifikavimo“ projektą ir bendru sutarimu jam pritarė bei rekomendavo pagrindiniam Seimo Europos reikalų komitetui siekti, kad šis įstatymas būtų priimtas dar Seimo pavasario sesijoje.

Parengė Seimo kanceliarijos Užsienio reikalų komiteto biuro padėjėja Laima Uktverytė

tel. (8 5) 239 6835